钦定古今图书集成/方舆汇编/职方典/第1306卷 > 广州府学校考 府志
## 钦定古今图书集成/方舆汇编/职方典/第1306卷 > 广州府学校考 府志

本府

广州府儒学　在郡东南门内。初，西城番市通衢，旧有庙。宋皇祐二年，经略使田瑜徙于郡东南隅。熙宁元年，经略使张田展东城，复徙于国庆寺东。程师孟、蒋之奇相继成之。后又徙于城东南隅番山下，即今学也。熙宁四年，程师孟再任经略使，始置学田以赡学。乾道三年，经略使龚茂良建御书阁。淳熙四年，转运使赵澣增创亭斋、泮池。嘉定五年，教授许巨川建观德亭于番山下。淳祐四年，经略使方大琮改建飞阁，中塑圣贤燕居像位，旁列文、行、忠、信四斋，为“番山书院。” 是年，复建本源堂于阁北，又植莲于番山侧之小池。今俱废。元至元十六年毁于兵，惟大成殿犹存。后宣慰使完颜正叔、副使吕恕乃新庑祠，副使佘琏重建大成殿、明伦堂。三十一年，提学王献等建养贤、养蒙堂及仓廪、祭器库。元贞元年，宣慰使嗒喇海厌殿庑旧制卑陋，图为鼎建。延祐五年，监司脱儿赤、宪副卜天璋改创庙学及东西斋。泰定元年，宪使密兰等复建云章阁于堂北。元季复废。明洪武初，征南将军廖永忠命中书掾高希贤仍故址重修庙学，建先贤祠，辟射圃，额设“教授一人、训导四人。” 宣德元年，巡按御史金濂等修建殿庑。正统三年，提学佥事彭琉“辟盐仓馀地，创建廨宇、神厨、库房及省牲所、会馔堂。六年，巡按御史宋良暹复辟射圃，仍建观德亭。” 景泰五年，巡按御史杨进“复辟盐仓地，以广学基。” 天顺二年，知府李恕重建殿庑。三年，巡抚都御史马昂“创杏坛、燕居” 及碑亭于番山北。七年，提学佥事胡荣重修庙学。成化三年，参政张瓒复辟前街，徙射圃于学西，仍建观德亭。四年，知府吴中创棂星门，暨左右庙垣，皆易以石。八年，巡抚都御史韩雍大加修饰，露台甬道亦以石栏护之。今学制，中为明伦堂，堂两翼为四斋：东曰志道、依仁斋，西曰“据德” 、游艺斋，后改“崇德、广业” 、“居仁、由义。” 堂南为大成殿，殿东西为两庑，前为戟门，门外为泮池，有泮宫。坊为棂星门。堂北为尊经阁，即旧“云章阁。” 为番山亭，亭后为碑亭一，杏坛，一《学制图碑》。又为燕居，有圣像碑，前为斋宿所。其神厨、省牲所皆在教授宅左，射圃在乡贤祠后。官吏廨宇、生员号舍，分列于东西隅，而规制大备。嘉靖十九年重修，徙敬一亭于番山。万历二十八年，教授董应举请于督学副使袁茂英修之。其殿庑、亭阁及启圣、名宦、乡贤诸祠，咸焕然一新。复学侵地，建学舍，为正门，额曰“文明。” 南枕河，环绕如带。

皇清顺治十三年，总督李率泰等捐赀重修。康熙十

年巡抚刘秉权等再修

社学　八：曰中隅，在镇远街东；曰东隅，在番禺县西；曰西隅，在大市街尾；曰南隅，在归德门外大新街；曰北隅，在朝天街；曰东南隅，在小南门直街；曰西南隅，在西门外蚬子步；曰武社学，在二牌楼街。

学田　广州府学田七顷明万历十九年，总督刘继文捐金买置瑞峰废寺田一十七顷四十五亩七分四釐，捐七顷给府学贫生，岁入租银四十四两四钱。南海、番禺各给四顷三亩一分二釐。以田隶清远，亦给清远学二顷三十九亩五分，合前所置六十亩五分，亦四顷三亩一分二釐。

南海县儒学　在郡西南隅。始附于“郡学西庑。宋嘉定二年，知县宋钧徙建于县东六十步。经略使陈岘增买学田四十馀顷。淳祐四年，经略使方大琮复拨缗钱改建庙学。宋季毁于火。元至元三十年，复徙建城西高桂坊菊坡祠故址。明洪武三年，诏兴学校，乃增饰之。二十二年，训导张立以庙学湫隘，请于御史王骥，辟东北民房以广之。” 始创馔堂。二十六年改门南向。永乐七年重新之。正统八年重建大成殿，复拓学后地，创尊经阁，及建东西号舍十四间。景泰三年，副使韩雍以盐仓街隙地，易学东民房，增刱。天顺元年凿泮池，跨以石梁，仍护以石栏。成化五年易棂星门柱以石。八年，韩雍重修。正德元年，知县杨纯重建。嘉靖六年，建聚奎亭于左，创屏墙于前，建号舍于屏墙之后，而庙貌益尊。今学制：首棂星门，次戟门。左聚奎楼中为大成殿，夹以两庑。殿后为明伦堂。堂东曰成德斋，少南为教谕宅，西为达材斋，少南为训导宅。堂左为仓廒，右为吏舍，后为尊经阁。号舍建置于学之内外者五所：一在尊经阁之东西，一在西庑后，一在棂星门之南，一在兴贤坊北，又于清献祠后。

建名宦、乡贤二祠。启圣宫前建敬一亭，尊经阁前建会膳堂。学左原有“青云路” ，久为居民侵没。崇祯七年，修复旧址，并修饰“兴贤” 、“育才” 二坊。

《皇清》一仍旧制。

社学　二百有五：曰养蒙、崇正、正蒙，俱盐步堡。原水在大通堡，曰作德、应奎、养正，俱黄竹岐堡，曰大步。湖山，俱在沙丸堡，曰“平地” ，在平地堡，曰蓝溪、沙背，俱在泌冲堡，曰大历、大范，俱在大历堡，曰山南、聚贤、麋山，俱在山南堡，曰“梯云” ，在梯云堡，曰扶南、扶溪，俱在扶南堡，曰丰溪、朗溪，俱在丰冈堡，曰新冈、耀岭、石冈、明善、岑峰、凤岭，俱在麻奢堡，曰“文溪” ，在白石堡，曰“崇礼” 、“养蒙” ，俱在黄冈堡，曰“金溪” ，在桃山堡，曰敦仁、高明，俱在季华堡。《择善》、主善、明善、养善，俱在佛山堡，曰复性、《经正》、兴仁、明善俱在夏滘堡，曰东华、南福、西贤，俱在林岳堡，曰修本、正经，俱在𧒽冈堡，曰“率性” ，在平州堡，曰“岳秀” ，在张槎堡，曰岑城、启正，俱在西隆堡，曰兴贤。莲溪俱在大富堡，曰小里，在土炉堡，曰登俊，在登俊堡，曰莲奎。华溪、黄溪俱在丰华堡，曰香溪。名乡俱在丰宁堡，曰集贤。松溪、兴贤俱在兴贤堡，曰龙冈。龙头、竹贤、延隆俱在大圃堡，曰兴善。小里俱在沙堤堡，曰范阳。古溪、竹溪、小里、沙溪俱在沙头堡，曰横溪。文林俱在冼村堡，曰天心。云溪、奇溪，俱在鳌头堡，曰“居仁” 、由义、儒林、俾中俱在吉利堡，曰银塘、赤溪俱在伏隆堡，曰“明礼” 、达义，俱在河清堡，曰“田溪” ，在《海舟》堡，曰“高州” ，在简村堡，曰“小里” ，在登云堡，曰石溪。明义、南海，俱在镇涌堡，曰蒙山、“潘山” 、姜林、大涡、长贤、莲溪、祥溪、莲塘、鼎峰、黎边，俱在金紫堡，曰官溪。经正、养正、小冈、鳌舟，俱在大榄堡。曰“下滘” ，在上冲堡。

矩洲书院　在府城西门外，侍郎黄衷建，与其弟都事聚讲授于此。学士黄佐“记。”

“云谷书院　” 在西樵山。湛文简公若水建。今并入白沙陈公祠。

大科书院　在西樵山大科峰下，增城湛文𥳑公若水建。正德十六年有司为建“太史坊，修撰吕柟记。” 万历辛巳，张居正禁讲学，院遂毁。石泉书院　，在西樵山天湖北，方文襄公献夫建，藏书甚富，后改于广城西门外龟峰寺故址。四峰书院　，在西樵山宝峰下，霍文敏公韬建。初为精舍。后三年明世宗三赐御书于山中，公疏请构楼贮之；遂改称“书院。” 万历间，并入西庄霍公祠。

石头书院　：在石头里。霍文敏公建。今改额曰“石头社学。”

晦翁书院　在城西南隅西壕街，即仁王寺故址，今废。

文昌书院　：在佛山堡。李待问建。

濂溪书院　：在粤秀山下。内为“濂溪祠。”

正学书院　在广城盐仓街。初，知县刘廷元讲学于此，今改祀廷元。

崇正书院　在都府后街，原西察院故址。番禺县儒学　旧附郡庠西庑，宋淳祐元年，知县诸葛玨相地于县东南五里创建。前俯大江，山清水秀。后提举李鉴摄帅事，拨赡军田四百亩有奇，以助养士。经略使方大琮又临流筑亭，扁曰“浴沂” ，为士子游息之所。后毁。元至元三十年，暂附南海学，分析其半，以东为南海，西为番禺。明洪武三年，知县吴忠、训导李昕度地于郡东城建焉。十三年展东城学，遂在内，即今学也。二十五年增修之，辟射圃于学右，建先贤祠于戟门左。永乐二十年重建明伦堂。正统十二年重建尊经阁暨诸号舍。成化四年易棂星门以石。八年重修庙学及光风霁月亭。弘治六年复为修饰。十五年乃撤故制而新之。极北为聚奎亭，中为明伦堂。堂之东为日新斋，西为时习斋。堂之前为大成殿，辅以两庑。前为戟门。门外凿泮池，跨以石桥。桥南为棂星门。其射圃在聚奎亭南。教谕宅在堂东。训导宅有二：一在射圃亭东北，一在时习堂西南。号舍列于明伦堂后。万历二十四年，知县杨言、蒋之秀等相继捐俸增修。

皇清顺治十六年，知县蒋如松修葺。

社学　四十八，曰文富。在白沙堡，曰廉溪；在茶园堡，曰坑溪；在坑头堡，曰村心；在榄山堡，曰龙溪；在沙湾堡，曰沙亭；在古埧堡，曰土地、积福、西溪、崇文，俱韦涌堡，曰绿阴、文兴、泗源、锺秀、沙湳，俱锺村堡，曰庄头、石溪，俱南箕堡，曰沙溪。五凤，俱沥滘堡，曰司边、思贤、柏堂，俱迳口堡，曰寿山、大岭，俱寿山堡，曰敦性；在南步堡，曰“蓼溪” 、东溪。

养正，俱蓼涌堡，曰平溪、文峰，俱清河堡，曰村心、福新，俱大石堡，曰乔林，在新村堡，曰黄圃，在塘心堡，曰兴贤。南亭、养正、穗峰，俱北亭堡，曰萝峰、冈头，俱逻冈堡，曰堑冈，在黄陂堡，曰壶州，在茅冈堡，曰金溪，在黄陂堡，曰龙阳，在龙眼堡，曰洗溪、猎溪、鹿山，俱石牌堡。

学田　四顷三亩一分二釐，总督刘继文置。租糓四百二十四石。濂溪书院　祀宋广东提刑周敦颐，旧在城内春风桥北，元末毁。明正统二年，改建于药洲之西。嘉靖元年改书院为提学，迁祀于越秀山麓，岁时致祭。

天关书院　：在城东。湛文简公若水建，今其子孙为居宅。

粤洲书院　在越井冈麓。明成化中，郡人黄畿建。

迂冈书院　在越秀山，祀谕德伦文叙子，通政司参议以谅建，今为祠。

慎德书院　：在“粤秀” 山麓。霍文敏韬建，今改为祠。其子孙环居之。

泰泉书院　在西霞寺上。明嘉靖二年黄佐建，即栖霞寺故址。

营道书院　在城东街。明万历十八年，按察使徐检建。

龙德书院　在承恩里。明万历十八年，邑令冯渠建。

崇正书院　在“提学道。” 明正统二年，副使林廷玉建，今废。

云淙书院　按《县志》：在城东二十里白云山之麓，月溪之上。明阁部陈子壮建。内有邀瀑亭、澄法堂、海曙楼，入为馀啸阁，直指葛征奇题堂曰镜机堂。山麓有泉，味清冽，名曰朋泉。邑人黎遂球为之赋。上为无畏岩，傍为兼山草堂，别为宝象林，题曰：“松风句曲山中相，柳浪蓝田画里诗。” 有湖曰宝象，大数百亩，每风起，波涛荡漾，与廉泉争响，一邑之胜地也。今池亭故址犹存。峦山书院　在赤石冈文明塔宝相寺西。明崇祯年间，户部尚书李待问倚崖叠石，筑基建后里老塑像于其中祀焉。

玉嵒书院　在逻冈乡罗坑寺。宋锺启初读书于此，建两亭及文昌殿、“天尊堂、馀庆楼、漱玉台、司马石岩、玉屏诸景。” 明方献夫、湛若水诸公游咏，留题具在。其子孙于山麓建祠祀之。

镇海书院　在粤秀山下。明光乡王渐逵讲学处。今废。

白山书院　在城北。明嘉靖二十四年，巡按御史陈储秀，为祭酒伦以训建“四海儒宗坊” ，今废。禺山书院　在府学后。宋嘉定间建。梁百揆讲学于此，有诗。明为乡绅会议公䜩之地。今为关帝庙，碑刻犹存。

穗城书院　：在城南龙藏街，康熙二十二年，督粮道蒋尹建。内祀名宦，流寓乡贤，有碑。

番山书院　在新城清水濠街，康熙二十二年，知县李文浩建。

珠江书院　：在新城木棑头。康熙二十四年，广州府知府刘茂溶建。

外州县

顺德县儒学　在县治东南宣化街。明景泰三年创。其庙庑、堂斋、公廨号舍，咸以茅覆，迄六年始易以瓦。天顺四年改建两斋及馔堂，其厨库仓廪以次建置。成化元年，知县钱溥甃泮池创“丽泽亭，建奎文阁。后知县吴世腾建号房八十馀间。弘治间，知县吴廷举重修戟门、两斋。正德间，知县曾宪修棂星门，易以石柱” ，改建号房一百二十间。中为

文庙左为“启圣宫” ，前为戟门、为“泮池” ，又前为棂星。

门。殿后为明伦堂，堂东为进德斋，西为修业斋，堂北为观颐堂，即旧馔堂。极北为丽泽亭，为奎文阁，阁南为敬一箴亭。西为教谕宅。其训导宅，一在进德斋东北，一在仪门东南。射圃在梯云山麓。嘉靖二年，训导罗溥以两庑圯甚，毁淫祠重修。十二年建启圣祠。四十三年继修庙庑、斋堂。隆庆六年，凿泮池蓄水，深广倍昔，中跨以石桥，周围石栏绕之。万历十一年，修棂星门及殿、庑、阶楯，与奎文阁、丽泽亭之朽腐者。阁之左为乡贤祠，又左为名宦祠。学官廨舍凡三所：教谕廨，在奎文阁右。训导廨，一在进德斋左，一在启圣宫之前。从明伦堂左出为仪门，直出为儒学门。门之东为射圃，旧为府馆地。嘉靖五年，署县事林应聪自奎文阁东移建于此，中为堂，左为射器库，右为“梯云社学。”

谕徐鼎藩重修大殿、两庑、启圣宫及乡贤、名宦二祠，进德、修业两斋，“贤关” 、“圣域” 二坊暨明伦堂，邑人徐云祚“记。”

社学　四十二。曰“兴贤” ，在县治左曰“梯云” ，在射圃；右曰北隅，在凤山书院；曰官阜、冈安，俱在北门外；曰“连鳌” ，在大良堡；曰“养蒙” ，在碧鉴堡；曰“德云” 、锦溪、龟山，俱在龙头堡；曰西里、黄村、罗田，俱在龙津堡；曰东朗，在甘溪堡；曰塘头、正源，俱在逢简堡；曰毓贤、北头，俱在盖华堡；曰“莲鳌” ，在黄莲堡；曰振文，曰碧梧，在羊额堡；曰“育秀” ，在桂州堡，曰“北敦兴” ，后俱在黎村堡，曰“道源” ，在勒楼堡，曰“清源” ，在小湾堡，曰“青云” ，在平步堡，曰“萃贤” ，在古楼堡，曰“龙兴” 、正蒙，俱在甘竹堡，曰诸才、朵秀、桃村，俱在都粘堡，曰“福田” ，在北湾堡，曰“罗田。” 《麦岸》、见龙、黄村、良山、龟峰、玉泉、龙头，俱在龙山堡。学田　二顷八十九亩，明万历九年沈釱置。其租九十七两六钱五分。修庙学给贫生，咸藉之。凤山书院　：在凤山麓。吴廷举建，今改为“四贤祠。”

羊额书院　在羊额堡。宋淳熙间，县尉卢沧致仕回建，为东西两斋，东教族人，西教里人。岁久圮，故址不存。明嘉靖乙酉，知县曾仲魁撤淫祠建署，以今名。

金峰书院　在古楼堡地藏院侧。宋张文献公后裔，以学录致政于家，建斯院“诲乡曲子弟。” 昌溪书院　在昌教堡。明洪武间教谕梁英文建。今被埋没。

鼎斋书院　宋麦雷奋，咸淳中登进士，任南恩州参军兼阳江尉，得请归田，遂建今院于马宁龙头山。

“翠岩书院　” 在桂州堡。

锦云书院　在登州堡，里人何宗顺、宗和建。明永乐间，解元曾节司教事，学者从游甚众。仪庵书院

九峰书院

凤凰书院　俱在龙津堡，改《淫祠》为之。

鹏山书院　在容奇堡

五峰书院　在甘竹堡，“乡人谭善亮读书处。” 碧川书塾　在江村堡，乡人卢秉常建。

泮浦书院　在龙头堡。梁解元读书处。

青云馆　在平步化乐寺，乡儒唐豫创，未就而卒。明景泰改元，乡老何淮等成之，举豫子璧为师。远方士子至者颇众。璧有诗云：“忆我先人雪满簪，欲从此地课青衿。经营未遂当年志，继述俄成此日心。芸桂香中银汉远，诗书声里白云深。几回默坐思遗训，清涕潸然自不禁。”

《壶山书房　》在江尾堡壶山下，白沙陈献章为梁景行题。

义斋书院　在大罗村。宋咸淳间，进士黎宏号淳翁，累官至大中大夫、制置大使。归田建立书院，捐俸给，招集四方贤士讲习其中。时李忠简公在焉，公复题曰：“义斋书院。” 岁久圮坏，孙孝廉来王重修。

石湖别业　邑人罗孙耀建。中有亭台楼阁，汇潭峙屿，曰“迷蝶园。” 总镇张勋笔曰《山水奇观》。知县王引题。

帆园书院　邑人陈迪儁建。每莲开荔熟，游人杂沓，花风鸟语，相呼于重泉树杪之间，名人题咏颇众。

东莞县儒学　在东城外。旧在县东南二里许。宋淳熙间，县令王中行迁于东郭，即今学也。开禧二年，知县刘棠移大成殿于学右。嘉定十四年，改建学，以从庙向。嘉熙三年，知县许巨川建经史阁。淳祐辛丑，“重建大成殿。宋季毁于兵燹。元至元二十八年，重建经史阁，大德五年重修。明洪武三年，诏兴学校。五年，撤庙” 庑、堂舍而重建之。十四年庙学灾，三十年复建。洪熙元年重加修葺。正统四年重建讲堂，六年修饰殿庑，辟射圃地，修观德亭、讲书楼舍，浚泮池，建攀桂亭。今改为“致远亭” ，规制弘敞，遂与庙学等。天顺七年重修，成化二年又修。正德十三年重建明伦堂、仰高亭，十三年建东西斋，十五年建仪门及仓库。嘉靖四年，创射圃亭于明伦堂东北。二十五年修庙，建“敬一箴亭。” 四十年倡建尊经阁。四十一年，修启圣祠东西庑及泮桥、学门。万历二十八年，筑垣于庙学之南，以民居冲射，形家所忌。崇祯八年，重修殿庑、门堂及亭阁。诸祠重建，教谕廨新创土地祠于戟门之东。知州温可贞捐修乡贤祠，教谕钱梦兰重建“观德亭” 、“三益亭。” 其学制首为学门，门内为泮池，跨以石桥，直北

为仪门，左右为吏房。又北为明伦堂。堂之前为两斋，东曰“进德” ，西曰“修业堂” ，后为尊经阁，为丽泽堂，左右为号舍，为庖所，为库房。少西为“敬一” 、箴亭，前为露台，翼以石栏，夹以两庑。南为戟门，门之东为名宦祠，西为乡贤祠。又南为棂星门，垣柱皆石。庙北为启圣祠，为文昌祠，为三益亭，为射圃亭，东北为观德亭。教谕宅在明伦堂东。训导宅一在仪门之东，一在乡贤祠之东。北为圣域坊，西为贤关坊，前有塘，环以墙。

鳌台书院　在后街凤林坊。知府王恪建。“养正书院　” 在水北岸。

圆沙书院　在城西栅口。

城南书院　在德生桥西。明天顺七年，邑令吴中建。

西石书院　在东莞黄潀。明永乐间黎氏建。象冈书院　在东莞。明永乐间乡人蔡克恭始建。

凤冈书院　有二，一在东莞北栅，明天顺间乡人陈奎建。一在三水学内，崇祯间知县蒋献奇建。

宝冈书院　在东莞鸡头冈，乡人仇宥等建。宁溪书院　在东莞大宁。明天顺间卢能建。龙头书院　在东莞。邑人林培、李元表、李元弼等建。

道山书院　在东关。邑人陈绚、温一复等建。“同寅书院　” 以上俱在东莞城内。

金溪书院　在金鳌洲。知县尹邦宁建。

凤山书院　在茶山

鹏南书院　：邑人刘孔武建。置田二十亩，作公费。

“濯鳞书院　” 在龙湖头。

“中石书院　” 在石牌。

天南书院　在大分

学租　学前塘一口，岁收租银一十七两四钱。兴贤桥南濒壕地屋五十七间，租银一十二两二钱。土名“独树村” ，田四十二亩五分，租银一十八两二钱七分五釐。

沙坦没官田并原祀田在大阵州者：麦地六十亩，岁租银七两二钱。

演武坊上下隙地，屋若干间，岁租二十四两九钱八分八釐。除纳武卫硝黄，馀给诸生灯油，又增纸税银四两。

又增置“锡饷” 银八两，贮为修学之用。俱明崇祯间置，今废。

从化县儒学　在县治左。明弘治七年创。十三年，知县宋晏建两庑。十六年建明伦堂。正德九年建棂星门。嘉靖元年建堂斋、尊经阁。二年修庙学，创号舍、省牲所。三十年建戟门。三十四年改建庙庑，三十六年落成。庙左为土地祠，右为库。三十四年又创建启圣祠，废尊经阁为之。其左为名宦祠，右为乡贤祠，四十三年重修。万历二十四年又修大门。三十五年重修庙庑、戟门号舍，复建敬一亭及乡贤祠。十五年重修泮池，掘下数尺，土皆五色，有暖气如雾冲起，工人皆骇。于是石栏一夕尽崩折，乃甃砖其下，琢石新之。岁久，祠庙、堂庑所在倾塌，池复崩圮。崇祯五年，知县王至章捐俸重修。

皇清因之。

社学　一曰“中隅” ，在儒学东。

濂泉书院　今废

韶山书院　在县之左

“翠峰草堂　” 在韶峒。邑人黎贯建。

学地　，岁收租银八两四钱四分，在县贮，候修造祠宇支用。

龙门县儒学　在县治西。明弘治九年始建。中为明伦堂，堂左右列以两斋，东曰“居仁” ，西曰“由义” ，堂南为大成殿，东西翼以两庑，前为戟门，又前为棂星门。其教官公廨，一在仪门左，一在其后。嘉靖中，知县吴宗元建“敬一、箴亭” 、启圣祠。

皇清鼎兴，学宫宛然，旧制如故，但堂庙门庑已属颓

圮。康熙五六年，知县杨熚始捐资修复。

社学　在县治左。军都围、佛龙围各一。

新宁县儒学　在县治东。明弘治十一年建，中建。

文庙两庑、戟门、棂星门、明伦堂、东西斋号房、列于

明伦堂后左右为厨房之属，犹多未备。近知县王臣始修“敬一” 亭，建启圣祠及射圃。堂下两旁设进德、修业二斋，各翼以号房五间。堂之后左教谕衙、训导衙。堂之东为育英门，后改为进贤门。东有入圣门。其学地长四十九丈八尺。

皇清因之

社学　一曰“中隅” ，在分司左。

学田　土名“大白牛、方圆背、大涌口、塘子坑” ，共税一十亩五分九釐八毫六丝。

又土名型背田税一十五亩零五釐八毫。二项田俱知县揭廷植置。岁征租银五两七钱六分九釐七毫，解提学道。

增城县儒学　在县治北鹤子峰下。宋开禧间建于城西北登高峰下。旧建西斋，开禧间并为二。嘉定二年复改为四。后毁于兵燹。元至元五年，邑人李肖龙刻木主祠于郑总老家，郑遂以宅为学。至顺三年，迁于城西冲霄门外，面凤凰台创建。明洪武三年仍建于旧址。后县治破残，学亦倾圮。永乐以来，相继修复。宣德三年重建。正统二年重修。成化三年建堂、殿、斋，塑立圣贤像位，跨池以桥，甃池以石，而规制渐备。嘉靖间重修，十七年建启圣祠，增号舍于学左。万历三年重建。岁久，祠庙堂庑倾塌，四十七年即故址而重建焉。前露台，环以石栏，下为广墀，以展祀事。东西庑深，视庙三之一。前为戟门，两旁为库房。又前为棂星门。庙东数十武为启圣祠。天启四年，乃建魁楼于学之左。崇祯十年，改“明伦堂” 于庙后，左为教谕衙，西为训导衙，规制大备。

皇清因之。顺治十二年，屏墙倾圮，训导王德新捐资。

建复，康熙二年，以所向非宜，知县徐凤来乃卜吉而大修之。

社学　二：曰中隅，在凤凰山东公馆左；曰“北隅” ，在城北厉坛右。

“菊坡书院　” 在凤凰山下，为宋丞相崔与之建。“明城书院　” 在城西。

《独冈》书院　在甘泉都。

莲花书院　在清湖都。俱湛文𥳑公若水建。凤池书院　在增城治西北学宫左。知县邹元忠建。

讲院　在增城会仙铺，乡绅曾受益、王三奇，举人卢应征等建，以为讲学课士之所。

凤台书院　在增城分司左，知县陆清源建。学田　二顷九十九亩五分六釐九毫，岁租银三十四两五钱六分一厘。除《粮差》岁存银二十六两三钱三分六釐。

香山县儒学　“在城东隅。宋绍兴二十六年，始建于县东一里莲峰山下。淳祐四年，徙建于县西南，滨于城壕。元至元二十二年，修明伦堂。泰定三年，改徙莲峰旧址。元季毁于兵燹。明洪武三年，仍旧修复。正统元年重建，后渐颓毁。正德十六年，始就城中别置讲堂。嘉靖元年，建公廨于讲堂之北，环列号舍。” 其规制，正殿五间，东西翼以两庑，各五间。戟门三间，明伦堂三间，左斋曰《博文》，右斋曰《约礼》，各三间。其后有仓，有馔堂，各三间。有神厨三间，其后为启圣祠，左为御箴亭、敬一亭。教谕廨舍在明伦堂左。训导廨舍二所，其一在明伦堂右，其一在馔堂左。东西有号舍二十间。嘉靖二十六年修葺，万历三十三年迁复莲峰旧址，工未告峻，知县罗继宗捐俸克成之。

社学　三：曰“大馆” ，在城西；曰“东隅” ，在达德街；曰“蓬岸” ，在县东。

仁山书院　：在县治北，知县邓迁建，学士黄佐“记。”

学田　一顷一十二亩九分八釐。按一顷在龙一、三甲刘凤户内，原系刘凤户丁捐送入学一十二亩九分八釐，在场二、三甲卢建猷户内，每年除纳税粮外，共征银二十二两二钱二分零。今除荒，实征银八两二钱二分零。

新会县儒学　在县治东北宣化坊。宋庆历中始建。元因之。后毁于兵燹，惟存棂星门石柱六。明洪武三年，仍建于故址。十八年，开拓城垣，乃徙于前百馀步，抵旧址稍南。宣德八年，复新之。弘治甲子，刱道源亭。十二年、十六年相继修之。嘉靖八年，飓风折棂星门及牌坊，佥事莫相树之。十一年，建敬一箴亭，创启圣祠。十二年，修号舍、讲堂。十九年，创尊经阁、泮池、浴沂二桥，并泮宫坊为仰圣门，立宫墙“万仞” 坊于前。二十一年，仰圣门圮。三十二年，修泮池；深四十五丈，广三十三丈。今制：中为：

文庙、东西为两庑、前为戟门、又前为棂星门、外为

牌坊曰“儒林” ，曰“泮宫” ，今废。庙后为明伦堂，辅以两斋：东曰“进德” ，西曰修业；堂后为尊经阁，东为启圣祠。三十三年，学宫“敬一亭” 、启圣祠、仰圣门，东西墙垣并学西号舍俱为飓风所折。三十四年，重修启圣祠，创泮水中桥。隆庆六年，建“天朝文献坊” 于学前街，建大观亭于学宫左马山之

上万历十年修号舍。十二年建文昌阁于学左。二十五年修大成殿、明伦堂及两斋。二十七年修棂星门及左、右桥。三十六年移左、右桥于东角，上曰“化龙桥。” 崇祯十五年，按院柳寅东捐俸重修。

皇清顺治九年，重建“启圣宫。”十三年重修学宫。康熙

二年重修棂星门。十年募修。

文庙

社学　十五：曰宣化坊二，曰源清坊二，曰礼义坊三，曰归德都一，曰华萼都二，曰中乐都二，曰潮居都二，曰泷水都一。

象山书院　在城西。元隐士张㧑所居，后为寺。明嘉靖二十二年，知县何廷仁改建为“象山书院。”

古冈书院　在县西南。元至正中，知县沈寿为罗蒙正建。明洪武中，以筑城废。

三水县儒学　在县治东。明嘉靖六年创建，八年增修，规制未备。三十二年重修，中为

文庙、旁为两庑、前为戟门、又前为棂星门。殿后为

明伦堂：堂东西翼以两斋。万历二十四年重修，四十年再修。天启四年，改泮池于棂星门内，累砌以砖，栏以石桥，又于棂星门外高筑照墙。崇祯三年，修戟门。九年，又于泮池左开一门，曰“龙门。” 十一年，修射圃及号房。

皇清学制，一仍旧规。岁久倾圮。顺治十六年，知府黎

民贵捐修戟门。康熙九年重修殿庑，设复神位。棂星门外故有“圣域” 、“贤关” 二坊，昔经兵毁，今皆修复。

学地　西偏屋三十间，东偏屋三十间。今圮。训导陈大觌招民居住，以供解道地租。

肄水江西苍江有芦草洲，岁租银九钱，今潦水涌出无存。

清远县儒学　：“宋淳祐四年，县令杨观建于县治东南。元季毁。明洪武三年即故址创建，三十一年新之。宣德六年毁于西寇。次年重建殿堂、斋庑及门。正统六年，辟学基，增号舍。十二年徙射圃于城西南。景泰三年，改建明伦堂。成化十六年重修。嘉靖三年迁建于北门城外瑞峰寺故址，四年重修。十八年创崇文书院” 及号房。二十三年，迁入城内旧基，即今学也。中为

文庙东、西两庑，前为棂星门、泮池，各祠堂斋廨舍。

皆备。二十四年，又迁瑞峰寺。隆庆五年，知县邓文学移庙向巽峰。万历二十四年建启圣祠。二十五年修棂星门。

皇清顺治甲午以后，“明伦堂”祠舍相次倾圮。康熙四

年，卜旧卫故址，鸠工兴造。中为

文庙：明伦堂、戟门、棂星门、“左为启圣宫” ，傍为两庑。

乡贤名宦祠左右为“文昌尊经阁。” 五年十一月，学宫告竣。

社学　八东街、上廓街、下廓街、靖定乡、潖江乡、太平乡、善化乡、吉河乡，各一。

崇文书院　在城东北，今废。

瑞峰书院　明弘治甲子，督学潘府建，今为“儒学。”

同文书院　在儒学右，明万历二十三年建。学田　在池水乡，土名“木云” 、“沙水” 、乌石头、村前、寨脚、庙前等处。废寺。田税六十亩零四分九釐七毫六丝。

土名烂坑、苦竹坑、和尚冈、松柏峎龙、归水等处田税，二顷二十九亩五分零三毫，系总督刘继文捐金置买，与前县苏廷龙捐置池水乡等处田，共计三顷。岁收除粮差外，贮给贫生灯油、丧葬等用。

新安县儒学　旧在城东门外，明万历元年鼎建。二十三年改建于城南。嗣后知县季汝祥相继成之。中为

文庙傍列两庑，前为戟门、为“泮池” ，又前为棂星门。

门前为屏墙，殿后为明伦堂。旁立进德、修业两斋。后为敬一亭。东为启圣祠，又东为文昌、尊经阁，前为教谕、训导署，署东为乡贤、名宦两祠。礼门在进德斋南，仪门在从祀庑东。前为大门，与棂星门并。门外两坊。崇祯十五年，知县周希曜以科目辰星，复建于东门之外。正殿、两庑，仪门、棂星门一如旧制。

皇清因之。至康熙十年八月二十一日，飓风大作，遽

“尔倾塌” ，知县李可成修复。

学田　土名“草松蓢田” ，一百二十七亩零，岁收税银八两。今荒。

又土名“观音座” 、临洲尾、麒麟腹、瓦窑墩、提调蓢等处田共税一百一十八亩一分八釐七毫，岁收租银七两六分。今荒。

又土名“闩门” 洛中围、勒马洲园田共税七十五亩，岁收租谷二十七石，支给贫生费用。又东门学前鱼塘二口。

花县儒学　在县治东

皇清康熙二十五年，知县王永名创建殿庑、戟门、泮。

池、棂星门照墙及启圣祠名宦、“乡贤” 两祠，规模详备，方在草创，尚未落成。

社学　四：曰“金溪，曰养恒，曰大冈，曰平山。” 连州儒学　：宋咸平六年，始建书堂于城内东南隅。崇宁间迁于联壁坊。政和四年，知州欧阳震复迁东园。乾道八年兵燹，仍迁东南隅书堂故址。端平元年复迁建于列秀亭右。元因之，又毁于兵。明洪武二年迁于中峰山下。是年州废，学亦随焉。四年复州学，亦复建于四角塘，即阳山儒学旧基。二十一年，同知刘本和请复徙于列秀故址。正统二年创号舍，归民侵地以广学基。出税二亩，科米五斗一升三合六勺。景泰五年建大成殿。弘治五年重加修饰。正德三年撤庙学而新之。其制：中为大成殿，两翼为东西庑，前为戟门、棂星门，外为泮池。旧有桥、有亭，又前为泮宫亭。庙，东北为启圣祠，又东北为文昌阁，庙后为明伦堂，两翼为斋，后为敬一亭，最后为尊经阁。儒学门在启圣祠南，其东射圃，堂西为学正廨，又西为训导廨，后废。俱万历甲申知府时一新修。

皇清鼎兴，学仍旧址。康熙十年，棂星门为风雨所圮。

泮池桥亭为土寇所毁，知府李蕡以次修复。社学　三：曰中隅，在城隍庙西；曰西隅，在端平门水关外；曰北隅，在州治后。

“丞相书院　” 在连州嘉鱼坊，为魏公立。

天衢书院　在连州静福山，郡人黄捐读书之所。

连州学田　土名“大桑园” 、平底冲洽村尾，夫田，共税二十一亩七分三釐五毫七丝五忽。又土名“洛阳” 水田，税三亩。

阳山县儒学　：“宋崇宁间，始建于县治之东冈。元至元二年，徙于连州四角塘。元季毁于兵燹。明洪武二年，县并连山，学亦因之。四年，学以县复，仍建于四角塘。” 十四年迁县于阳岩山之右，学亦随迁。是年仍于东冈创建。永乐间重修殿庑，讲堂犹覆以茅。宣德五年重修，庙学始覆以瓦。成化十年重修，明年继修。正德五年鼎建堂、斋。十一年重修。十四年建棂星门。嘉靖九年建大成殿，浚泮池。十九年建明伦堂、两衙、东西斋、号舍、垣墙。二十二年，创启圣祠。二十七年，创射圃。二十九年创学舍于西。万历间，先后修葺，二门易以砖瓦。十九年凿泮池，潴水，筑以灰砂。崇祯元年重修。中为：

文庙设木主两翼，为东西斋，前为戟门，为“泮池” ，深

一丈，广三丈。中为桥一栱。又前为棂星门，石柱三间。门外有屏，左为儒学门，又左为启圣祠。戟门左为名宦祠，右为乡贤祠。殿后为明伦堂，两翼建两斋：左为“居仁” ，右为“由义” ，为号舍十八间，今废。前为聚奎门，后为敬一亭。堂之内，左有卧碑，右有忠孝碑，有射圃、观德亭。学官廨。库房二间，仓房三间。

皇清顺治九年，西寇焚毁殆尽，十一年郭升重建。十

五年，建两庑“启圣祠” 、“名宦” 、“乡贤” 二祠暨儒学仪门，规模渐备。

社学　二一在县治东岭南道右；一在县治东城隍庙右。

尊韩书院　按《明一统志》：“在县东，韩愈读书于此，后人因建书院。”

学田　土名“杨梅坑田” 一十二亩，岁收租银四两五钱，花毛四斤。

又土名“大城冈” 田税四亩四分，岁收租银二两。又土名“坟峎给峎长窎头” 田税四亩二分，岁收租银九钱。

又土名“山田小白芒” ，共税一十六亩，租银三两三钱。以上租银，递年斋长收取送堂，买办灯油，给与诸生肄业。

连山县儒学　在县治之东。宋淳熙八年，县令区兴建。咸淳二年毁于兵。元至治三年，知县何再兴仍故址创建。元季，蓝山人陈渊僭据县治，学因圮毁。明洪武三年，仍即旧基重建。四年归并阳山县学。十四年始设。永乐十八年徙于县治右。正统元年重修。景泰末，毁于西贼。天顺六年寇平，迁县治于鸡笼关内，学亦随之。时西贼初平，制度简略，皆覆以茅。弘治七年修庙学未完，十二年始落成之。中为

文庙东西有庑，前戟门，后明伦堂。正德中屡灾至。

今庙学皆茅茨而已。